એક માણસને અવારનવાર અપચો થઈ જતો હતો. તેણે અનેક ડોક્ટરોને બતાડ્યું. દરેક ડોક્ટર તેને પોષક તત્ત્વો વડે ભરપૂર તાજું ભોજન ખાવાની સલાહ આપતો હતો અને વાસી કે તળેલાં ખોરાકથી દૂર રહેવા કહેતો. તેણે પોષક તત્ત્વો વડે ભરપૂર ભોજન ખાવાનું શરૂ કરી દીધું, પણ તેની સમસ્યા યથાવત્‌ રહી. એક દિવસ તે કોઈ પ્રસિદ્ધ સંત પાસે ગયો અને કહ્યું કે, “મહારાજ, મેં બધા ઉપાય કર્યા પણ મારું શરીર અપચાથી પીડાતું રહે છે. આખરે મારું શરીર કેવી રીતે સ્વસ્થ રહી શકશે?”